ढेकाळे

ढेकाळे हे भारतातील महाराष्ट्र राज्यातील उत्तर कोकणातील पालघर जिल्ह्यातील पालघर तालुक्यातील एक गाव आहे.

भौगोलिक स्थान
पालघर रेल्वे स्थानकापासून पूर्वेस मनोर मार्गाने गेल्यावर अहमदाबाद मुंबई राष्ट्रीय महामार्ग क्रमांक ४८ ने वरई गावानंतर हे गाव लागते. पालघरपासून हे गाव ३८ किमी अंतरावर आहे.

हवामान
पावसाळ्यात येथे भरपूर प्रमाणात पाऊस पडतो आणि हवामान समशीतोष्ण राहते. हिवाळ्यात येथील हवामान थंड असते व अनेकदा सकाळी धुके पडते. उन्हाळ्यात हवामान उष्ण असते. पावसाळ्यात येथे भातशेती, नागलीशेती केली जाते.

लोकजीवन
हे मध्यम आकाराचे गाव आहे.२०११ च्या भारतीय जनगणनेनुसार गावात २७० कुटुंबे राहतात. एकूण १४३० लोकसंख्येपैकी ७२६ पुरुष तर ७०४ महिला आहेत. गावाची साक्षरता ५९.७४ टक्के आहे.पुरुष साक्षरता ६९.८६ आहे तर स्त्री साक्षरता ४९.२६ आहे. गावातील शून्य ते सहा वर्षे वयाच्या लहान मुलांची संख्या १९८ आहे. ती एकूण लोकसंख्येच्या १३.८५ टक्के आहे. मुख्यतः आदिवासी समाजातील लोक येथे राहतात. छोट्या प्रमाणावर शेती व शेतमजूर, वीटभट्टीमजूर म्हणून ते काम करतात.अगदी लहान प्रमाणात कुक्कुटपालन, बकरीपालन सुद्धा ते करतात.

नागरी सुविधा
गावात प्राथमिक शिक्षण,प्राथमिक आरोग्यसेवा, रस्ते वीजपुरवठा, सार्वजनिक स्वच्छता,पाणी पुरवठा इत्यादी आवश्यक गोष्टी उपलब्ध आहेत. महाराष्ट्र राज्य परिवहन महामंडळाच्या बस पालघर रेल्वे स्थानकावरून येथे येण्यासाठी ठराविक वेळी उपलब्ध असतात. ऑटोरिक्षासुद्धा पालघरवरून दिवसभर उपलब्ध असतात.वरईफाट्यावर पश्चिम रेल्वेच्या सफाळे स्थानकाकडे जाण्यासाठी तसेच ढेकाळे गावासाठी ऑटोरिक्षा उपलब्ध असतात.

जवळपासची गावे
साळिवळी, वेहलोळी, सावरे, खैरे, जानसई, वरई, नगावे तर्फे मनोर, गिराळे, गांजे, जयशेत, कातकर ही जवळपासची गावे आहेत.

संदर्भ
https://www.census2011.co.in/data/subdistrict/4163-palghar-thane-maharashtra.html

२.
http://tourism.gov.in/india-tourism-development-corporation-itdc

वर्ग:पालघर तालुक्यातील गावे